ועדת החוקה, חוק ומשפט, כנסת 20, פרוטוקול מספר 528, 2018-01-23 11:00

ניסן סלומינסקי: צהריים טובים.

ניסן סלומינסקי: אני מתכבד לפתוח את ישיבת ועדת החוקה, חוק ומשפט.

ניסן סלומינסקי: על סדר היום הצגת דוח הוועדה הציבורית לבחינת חוק הבחירות (דרכי תעמולה), התשי"ט-1959.

ניסן סלומינסקי: אני מברך בשמחה את חבריי חברי הכנסת ואת חברי הוועדה המכובדת בראשותה של השופטת דורית בייניש.

ניסן סלומינסקי: אני שמח לפתוח את הדיון בנושא מאוד מרכזי.

ניסן סלומינסקי: אבל אני רוצה לתת הקדמה אם אנחנו דנים בזה זה לא אומר שאנחנו חושבים שבעוד חצי שנה יהיו בחירות.

ניסן סלומינסקי: זה לא קנה מידה.

קארין אלהרר: אפשר רק לקוות, לא?

ניסן סלומינסקי: כל אחד לפי שיטתו.

ניסן סלומינסקי: אנחנו הרי שומרי חוק, ולפי החוק, זה יהיה בנובמבר 2019.

ניסן סלומינסקי: אז נצא מתוך הנחה כזאת.

ניסן סלומינסקי: בכל אופן הדיון הזה לא בא בגין זה, נגיד כך.

קארין אלהרר: אולי בכל זאת זה סימן לבאות?

ניסן סלומינסקי: אז אני דוחה את הדיון?

קארין אלהרר: לא, בכלל לא.

ניסן סלומינסקי: הדיון הזה נולד כתוצאה מזה שמאז חוקק חוק תעמולת הבחירות וגם חוק הבחירות אפילו עוד לא היו טלוויזיות.

ניסן סלומינסקי: יכול להיות שזה היה טוב; יכול להיות שכדאי לחזור לתקופה הזאת.

ניסן סלומינסקי: בכל אופן עוד לא הייתה פעילות טלוויזיה, שלא לדבר על אמצעים אחרים – לא רשתות חברתיות, לא פלאפונים ולא כל זה – וחוקקו אז חוק במדינה דמוקרטית.

ניסן סלומינסקי: מאז נעשו כל פעם תיקונים טלאי על גבי טלאי, אבל לא נעשה תיקון יסודי.

ניסן סלומינסקי: אנחנו רואים לאורך כל התקופה גם יושבי-ראש – שופטי בית המשפט העליון שמונו כיושבי ראש ועדת הבחירות המרכזית – כל פעם תוך כדי ובעיקר לאחר שהם סיימו, הם אמרו שצריך לעשות שינוי.

ניסן סלומינסקי: גם בית המשפט העליון נדרש לזה בפסיקות, השופט חשין ואחרים.

ניסן סלומינסקי: אמרו – מוכרחים.

ניסן סלומינסקי: ואני מניח שהגיע הרגע שבו שופט בית המשפט העליון ג'ובראן יחד עם הנשיא ריבלין החליטו שצריכים למנות ועדה, ולטפל כדי להכין חוק מודרני יותר שיתאים את עצמו לתקופה כיום.

ניסן סלומינסקי: אני רק לא רוצה לתת דוגמאות בחוק הוותיק – יש שם דברים אבסורדיים ולא רלוונטיים ולא שייכים.

ניסן סלומינסקי: לנקות, אבל להכין חוק.

ניסן סלומינסקי: הקימו ועדה, והבחירה של אנשי הוועדה היא בחירה מדהימה.

ניסן סלומינסקי: קודם כול לקחו את דורית בייניש שהייתה נשיאת בית המשפט העליון מצד אחד, אבל גם הייתה יושבת-ראש ועדת הבחירות המרכזית ועסקה בזה וטיפלה בהרבה נושאים שקשורים לזה.

ניסן סלומינסקי: אני לא אפרט הכול אחרת זה ייקח כל הישיבה.

ניסן סלומינסקי: יש לה המון ניסיון, והיא האישה המתאימה.

ניסן סלומינסקי: אחר כך מהאקדמיה לקחו שניים ומבחינת ניסיון בבית הזה לקחו שניים.

ניסן סלומינסקי: לקחו את סוזי נבות שהיא מומחית למשפט חוקתי מהמעלה הראשונה, אנחנו מכירים אותה.

ניסן סלומינסקי: היא השתתפה גם בהרבה מאוד דיונים.

ניסן סלומינסקי: בהנחיה שלך הוצגה בוועדה גם כל הנושא של ההשוואה של מה שקורה בעולם בתחומים האלה של תעמולת בחירות.

ניסן סלומינסקי: הוועדה החליטה שהיא מתעסקת לא בחוק הבחירות עצמו, אלא בתעמולת הבחירות.

ניסן סלומינסקי: זה שינוי.

ניסן סלומינסקי: הוגשה עבודה טובה שלך שזה היה הבסיס לדיון, ואת האיש הנכון במקום הנכון.

ניסן סלומינסקי: בחרו אחר כך את פרופ' קרין נהון שהיא המומחית הבין-לאומית לפוליטיקה של המידע ולכל מה שקשור לרשתות החברות ולאינטרנט.

ניסן סלומינסקי: נדמה לי שאת גם הנשיאה של איגוד האינטרנט הישראלי.

ניסן סלומינסקי: היית שותפה בלתי נלאית בחוק הביומטרי כאן - -

<אסף פרידמן: לא חושב שהיא גאה בתוצאות שלו.

ניסן סלומינסקי: אבל הם השפיעו רבות על הקבלה שלו.

ניסן סלומינסקי: אתה רואה שבסוף הייתה רק תמונה כחובה ולא טביעת אצבע כחובה.

ניסן סלומינסקי: חלק גדול מזה בהשפעה שלה ושל חבריה.

ניסן סלומינסקי: גם את הכנת עבודה מקיפה מאוד בנושא של היקף התעמולה באינטרנט והשפעתה.

ניסן סלומינסקי: זה שימש לוועדה גם חומר רקע לנושא.

ניסן סלומינסקי: גם את האיש הנכון במקום הזה.

ניסן סלומינסקי: מצד שני לקחו מהצד השני את ידידנו דן מרידור – איך אני אגדיר אותך?

ניסן סלומינסקי: מה לא? – היה גם שר אוצר, שר משפטים.

ניסן סלומינסקי: יש לך ניסיון אדיר בנושא הזה, וזה גם התחום הזה.

ניסן סלומינסקי: אז ודאי שאתה נמצא פה.

<אופיר פינס: הוא יכול להרשות לעצמו להיות צנוע.

ניסן סלומינסקי: זה נכון.

ניסן סלומינסקי: כנ"ל אופיר פינס שכיהן כשר פנים.

ניסן סלומינסקי: היית יושב-ראש ועדת חוקה שאני חושב שזה התפקיד הכי חשוב מכל התפקידים, אבל בסדר.

ניסן סלומינסקי: היית גם יושב-ראש וגם סגן יושב-ראש ועדת הבחירות המרכזית ועוד הרבה דברים אחרים.

ניסן סלומינסקי: יש לך הרבה מאוד ניסיון.

ניסן סלומינסקי: יש עוד אדם שלצערנו לא הגיע עכשיו מסיבות משפחתיות – השר יצחק לוי.

ניסן סלומינסקי: גם לו יש הרבה מאוד ניסיון בדברים האלה.

ניסן סלומינסקי: יש עוד אדם שלא הגיע עכשיו מסיבות משפחתיות, השר יצחק לוי.

ניסן סלומינסקי: חבל שהוא לא איתנו, אבל השפיע הרבה מאוד בדיוני הוועדה.

ניסן סלומינסקי: כך שההרכב של הוועדה הוא הרכב מדהים.

דן מרידור: הוא לא בארץ?

ניסן סלומינסקי: לא.

ניסן סלומינסקי: הודיעו לנו מראש שיש לו אירוע משפחתי שתוכנן מראש, ולכן הוא לא יכול היה להגיע.

ניסן סלומינסקי: כי בדרך כלל הוא מגיע והוא שותף.

ניסן סלומינסקי: אז לדעתי, הוועדה מדהימה וגם התוצאות צריכות להיות מדהימות.

ניסן סלומינסקי: ועדה כזאת ודאי מוציאה תחת ידיה חומר מצוין.

ניסן סלומינסקי: אני לא שוכח את דין שהיה הרוח החיה וגם אחרים.

ניסן סלומינסקי: הוועדה תוציא חומר מצוין, אבל עלינו מוטל לדון על זה ולעבור סעיף-סעיף כדי שבסוף ייצא חוק מתוקן תחת ידינו.

ניסן סלומינסקי: אנחנו מודעים לנושא של הזמן, שזה חומר רב.

ניסן סלומינסקי: הוועדה הזאת היא הכי עמוסה בכנסת.

ניסן סלומינסקי: נצטרך למצוא זמן להתקדם עם זה כי ללכת לבחירות עם תעמולת הבחירות הקודמת זה אבסורד בסיטואציה של ימינו.

ניסן סלומינסקי: לכן אנחנו נעשה מאמצים.

ניסן סלומינסקי: אני מניח שאורלי לא תיתן לנו מנוחה, ותדאג שנעשה את זה לפחות פעם בחודש.

<אורלי עדס: קצת יותר צפוף.

ניסן סלומינסקי: אני מקדם בברכה את חבריי חברי הכנסת מצד אחד; מצד שני את חברי הוועדה המכובדים; את דין, את עמי ממשרד המשפטים וגם את גיא לוריא שנמצא במקום אמיר; וכמובן היועצים שלנו.

זאב בנימין בגין: אני אשמח אם תיתן לי רגע במסכת הברכות.

ניסן סלומינסקי: בטח.

ניסן סלומינסקי: איך אפשר שלא?

זאב בנימין בגין: אספר לחלק מהנוכחים סיפור בן 30 שנה בערך.

זאב בנימין בגין: לפני כ-30 שנה אחד משרי האוצר שכבר איננו אתנו התלונן על פרקליטת המדינה וטען בטרוניה שהיא מנהלת המדינה.

זאב בנימין בגין: אני הייתי אדם לא צעיר אבל חבר כנסת צעיר - -

ניסן סלומינסקי: אתה בטח אמרת – ברוך ה'.

זאב בנימין בגין: - - ואני הכרתי את פרקליטת המדינה דאז בעבודתנו המשותפת בוועדת חוץ וביטחון, וכתבתי לה מכתב קצר.

זאב בנימין בגין: בערך זה נוסחו: "גברתי פרקליטת המדינה, קראתי את דברי השר שאת מנהלת את המדינה, וחשבתי לעצמי – רעיון לא רע" - -

ניסן סלומינסקי: זה מה שאמרתי – ברוך ה'.

זאב בנימין בגין: אמר לי שר המשפטים דאז שהבכתי את פרקליטת המדינה, והיא כתבה לי מכתב מאוד קצר בן מילה אחת.

זאב בנימין בגין: אבל מה שראינו מאז הוא שפרקליטת המדינה המשיכה לנהל את המדינה גם בבית המשפט העליון וגם בנשיאות, לפי טענות של חלק מהציבור.

זאב בנימין בגין: ואנחנו רואים גם עכשיו שהיא ממשיכה לנהל את המדינה בראשות הוועדה, ודאי כטענות אחדים.

זאב בנימין בגין: תודה.

ניסן סלומינסקי: תודה על התוספת.

<דורית בייניש: תודה.

<דורית בייניש: המכתב הזה היה לי מאוד חשוב באותם ימים שלא היו קלים.

<דורית בייניש: הם לא נהיים קלים יותר היום, אבל - -

ניסן סלומינסקי: היום זה לא יותר קל.

אוסאמה סעדי: אבל היום אין מכתבים, את אומרת.

קארין אלהרר: מה יעזרו מכתבים?

ניסן סלומינסקי: אם תמה מסכת הברכות אז ניתן לשופטת בדימוס יושבת-ראש הוועדה דורית בייניש לפתוח.

ניסן סלומינסקי: מקובל בוועדה שאחרי שהצגנו כל אחד בתוארו עכשיו נוכל להגיד את השמות הפרטיים ולא כל פעם להגיד את כל זה, אלא אם כן יש מישהו שיש לו הקפדה אז שיגיד ונמשיך לקרוא לו פרופסור או השר וכולי.

ניסן סלומינסקי: אבל אנחנו רגילים אחרי הפעם הראשונה להגיד את השמות הפרטיים.

ניסן סלומינסקי: אנחנו ניתן לשופטת דורית בייניש, ואם יהיה צורך נשמח שגם כל אחד יוכל להוסיף מהזווית שלו וממה שירגיש שהוא צריך לעשות.

<דורית בייניש: תודה רבה.

<דורית בייניש: תודה ליושב-ראש על ההצגה גם שלי אישית וגם של חברי הוועדה.

<דורית בייניש: זאת הזדמנות לומר שכבר השתתפתי ונכחתי בוועדות ציבוריות שונות ובמפגשים עם גורמים ציבוריים שונים, ונדמה לי שאני יכולה לומר בשלב מאוחר זה של ניסיוני לומר שזאת הייתה ועדה – לפחות מבחינת הידע, האווירה – יוצאת דופן.

<דורית בייניש: הנשיא הרכיב את הוועדה, וניכרו בין החברים גם המומחיות, גם העניין הרב.

<דורית בייניש: עבדנו בהרמוניה.

<דורית בייניש: הנשיא הקפיד שנציגי מפלגות שונות מן העבר יהיו חברי הוועדה בצד הפוליטי אז היו שרים לשעבר: מרידור, הרב יצחק לוי, אופיר פינס.

<דורית בייניש: הייתה אווירה מצוינת, עניינית ואנשים עתירי ניסיון בצד המעשי ובצד האקדמי.

<דורית בייניש: אנחנו ממש נאלצנו לסיים את העבודה, אבל נהנינו מכל רגע.

<דורית בייניש: זאת ועדה, המלצה – מטבע הדברים אנחנו בידי המחוקק.

<דורית בייניש: ואני מאוד מקווה שההצעות יישקלו ברצינות.

<דורית בייניש: אי אפשר לצפות ליותר מזה שתהיה התייחסות רצינית, ואני גם מקווה שיקבלו.

<דורית בייניש: זה גם אחד הנושאים שאינם שנויים במחלוקת פוליטית, ואולי זאת הסיבה שגם הסכמתי כשהוצעה לי הוועדה הזאת.

<דורית בייניש: כל נושא הבחירות היה תמיד בהסכמה.

<דורית בייניש: היו נושאים שונים שגוון שלהם ניסינו לבטל בוועדה הזאת כמו למשל ההבדל בין מפלגות גדולות למפלגות קטנות, מימון מפלגות.

<דורית בייניש: אבל אנחנו יכולנו להרשות לעצמנו להיות בספירה יותר נקייה כי לא לקחנו על עצמנו את נושא המימון שנבדק בנפרד.

<דורית בייניש: לכן האינטרס הוא של כולם.

<דורית בייניש: זה נותן סיכוי שהדיונים יהיו יעילים וגם נקדם את זה.

<דורית בייניש: אינני יודעת ואני לא רוצה להיכנס לשאלה מתי בחירות – אין לדעת, אבל לבחירות צריך להיות מוכנים.

<דורית בייניש: לפחות הבחירות המוניציפליות כבר בפתח במובן מסוים.

מיקי רוזנטל: באוקטובר.

<דורית בייניש: נכון.

<דורית בייניש: המחשבה היא שהחוק הזה שנוגע רק לתעמולה ולא למימון קשור במימון מטבע הדברים.

<דורית בייניש: אולי אומר כבר מראש שביודעין לא רצינו להיכנס לשאלה של הגבלת סכומים למימון תעמולת בחירות.

<דורית בייניש: היו הצעות כאלה, נדמה לי מהמכון לדמוקרטיה.

<דורית בייניש: ההשקפה של הוועדה הייתה שזה נושא שכל סיעה או כלן מפלגה תחליט את סדרי העדיפויות שלה על מה יוצאו כספי המימון, ובזה אנחנו לא נתערב.

<דורית בייניש: זה עניין של סדרי עדיפויות של כל מי שמתמודד.

<דורית בייניש: אנחנו עסקנו בתעמולה נטו.

<דורית בייניש: הוועדה התמנתה ביולי 2015.

<דורית בייניש: קיימנו 24 ישיבות.

<דורית בייניש: קיבלנו חוות דעת גם מגורמים מעורבים פוטנציאליים שונים – גם מנציגי מפלגות אבל כמובן ממומחים בתחומים השונים – ולמעשה פתחנו לציבור הזדמנות להעיר הערות.

<דורית בייניש: כך זה גם היה.

<דורית בייניש: הוצאנו דוח ביניים כדי לקבל הערות.

<דורית בייניש: לאחר קבלת ההערות הבאנו אותם בחשבון.

<דורית בייניש: מה שחשבנו שראוי, ומה שפחות לא הכנסנו, כמובן.

<דורית בייניש: כך הגענו לגיבוש ההמלצות הסופיות.

<דורית בייניש: אתם רואים את המוצר המוגמר.

<דורית בייניש: אני בטוחה שהחוברת הזאת הופצה בין חברי הוועדה.

<דורית בייניש: באמת השוני בין המציאות של שנת 59' כשהחוק הזה נחקק – אף על פי שהיו בו הרבה תיקונים מאז – השוני בין התקופה, בין האמצעים, בין אופי התעמולה הוא כל כך עצום שהתבקש להתאים את החוק למציאות.

<דורית בייניש: היה קונצנזוס.

<דורית בייניש: כל יושבי ראש ועדות הבחירות דיברו על כך שצריך לשנות ולהפחית מגבלות.

<דורית בייניש: לעומת זאת היו לקחים לא פשוטים מתעמולות בחירות בתקופות האחרונות שחייבו גם התייחסות מיוחדת למצב החברתי והפוליטי הנוכחי.

<דורית בייניש: אולי הדבר שכבר יכול היה לעבור – והיה מי מחברי הכנסת שרצה מייד להעביר את זה – זה האיסור הארכאי לא לשדר 60 יום לפני הבחירות נושאים פוליטיים שהם בבחינת תעמולה.

<דורית בייניש: זה הגיע עד אבסורד, וכולם המליצו לשנות ואף פעם לא העזו.

<דורית בייניש: אנחנו חשבנו שוודאי צריך לשנות ולבטל את האיסור הזה, אבל יחד עם זה לא לחוקק בנפרד.

<דורית בייניש: צריכה להיות השקפה כוללת על מהות החוק.

<דורית בייניש: לכן אמרנו, תמתינו, ונאחד את כל ההמלצות, והן יעלו לדיון בעת ובעונה אחת כי אנחנו מדברים על הרפורמה הכוללת.

<דורית בייניש: עשינו דבר יוצא דופן בחקיקה.

<דורית בייניש: יש מי שלא מקבל את זה בפרקטיקה של החקיקה, אבל חשבנו שיהיה חוק שייפתח בהצהרה על ההשקפה הכוללת על התעמולה.

<דורית בייניש: הצענו שזה ייפתח בהגדרת סעיף מטרה: "ייאמר בחוק זה מטרתו להסדיר את תעמולת הבחירות כדי שתנוהל בהגינות ובשקיפות ובהתאם לעקרונות חופש הביטוי, שוויון ההזדמנויות בין המתמודדים בבחירות וכבוד האדם".

<דורית בייניש: נושאים אלה ליוו אותנו בכל ההמלצות.

<דורית בייניש: נושא השקיפות הוא קריטי.

<דורית בייניש: אנחנו לאורך ההמלצות במשך כל הדוח עם המלצות להקפיד על שקיפות בתעמולת בחירות.

<דורית בייניש: מצד אחר המגמה שלנו הייתה להפחית בעבירות פליליות משום שהרבה מאוד איסורים בחוק התעמולה היו לכאורה איסורים פליליים.

<דורית בייניש: בפועל לא אכפו את זה אף פעם.

<דורית בייניש: אין כוח אכיפה שיכול לעסוק בזמן סביר ולנקוט באמצעים.

<דורית בייניש: זה גם רגיש, וכעובדה אין משמעות לאיסורים הפליליים.

<דורית בייניש: זה לא אומר שהכול מותר.

<דורית בייניש: אנחנו עברנו להמלצות על אמצעים מנהליים, סנקציות מנהליות, עיצומים כספיים שיוטלו בידי יושב-ראש ועדת הבחירות על הפרה של הרבה מאוד איסורים שיש בחוק התעמולה, ושאנחנו מציעים לקיים אותם.

<דורית בייניש: אנחנו גם מציעים שמורשה לשידורים – זה נשמע אלמנטרי, אבל בחיים המציאותיים זה לא כל כך אלמנטרי – יקפיד בתקופת הבחירות על מתן ביטוי הוגן, שוויוני ומאוזן למגוון ההשקפות והדעות שבאות לידי ביטוי בבחירות; וזה לא רק הגורם המשדר, אלא אנחנו ממליצים – וברור לי שחייבים – להחיל את הכללים גם על האינטרנט.

<דורית בייניש: עולם התעמולה היום בנוי – אני לא יכולה לומר גם אחרי כל מה שלמדנו אם יותר על האינטרנט מאשר על אמצעי התקשורת הרגילים שאנחנו מכירים, אבל כנראה לא פחות.

<דורית בייניש: זה נושא מאוד קשה – איפה הגבולות שחלים על האינטרנט.

<דורית בייניש: אני מניחה שכל אחד מהחברים ירחיב בעניין.

<דורית בייניש: אבל איפה ההגבלה, איפה לא ניתן להגביל אינטרנט.

<דורית בייניש: היום גם הגופים המשדרים משתמשים באמצעים האלקטרוניים האלה או באינטרנט.

<דורית בייניש: לכן החלנו את כל ההמלצות שלנו על כל מי שמשתתף בתעמולת בחירות, לרבות האינטרנט.

<דורית בייניש: בעבר, לפי פרשנות של יושב-ראש ועדת הבחירות – אני חושבת שזה היה השופט אלייקים רובינשטיין – החילו על אינטרנט, אבל שאלה גדולה עד כמה זה חייב.

<דורית בייניש: אם המלצותינו יתקבלו זה יחייב.

ענת ברקו: אני מתנצלת.

ענת ברקו: יש לי דיון שיזמתי בוועדת חוץ וביטחון, ופשוט מרתק.

ענת ברקו: אני רוצה להישאר, אבל אני חייבת לרוץ.

<דורית בייניש: אין מה לעשות.

<דורית בייניש: תפקידים.

מיקי רוזנטל: יש שידור של הוועדה.

מיקי רוזנטל: את יכולה להסתכל בוידיאו .

<דורית בייניש: השינוי הנוסף הוא שאנחנו סברנו שלא צריך להתערב בתכנים של תעמולת הבחירות.

<דורית בייניש: בזה ויתרנו באיזשהו מקום על טקס של כל יושבי-ראש ועדות הבחירות לדורותיהם – שגם אני ביניהם – ללכת לצפות מראש בתשדירי שירות, להעביר ביקורת על תשדירי השירות - -

ניסן סלומינסקי: ולהחשיך את המסך.

<דורית בייניש: זה היה מקרה קיצוני.

<דורית בייניש: אבל הביקורת מראש מה ישודר – אנחנו ממליצים לבטל, כמובן.

<דורית בייניש: אבל קבענו המלצה שחוזרת במידה רבה שמה שאסור בתכנים זה תכנים גזעניים ותכנים שמעודדים אלימות.

<דורית בייניש: את הדברים האלה אנחנו חושבים שצריך להשאיר כעבירות פליליות.

<דורית בייניש: זאת המגבלה היחידה בתוכן שאנחנו חושבים לבד מהפרות שונות שאני לא ארחיב כאן.

<דורית בייניש: לכן הדבר הזה שלא יהיה אישור מראש זה שינוי קונספציה של תקופה אחרת.

<דורית בייניש: אנחנו גם ממליצים לבטל את הבילוי הקולקטיבי של כולם סביב תעמולת הבחירות – גם זה כבר ירד בחשיבותו.

<דורית בייניש: על-פי זיכרוני, המשדרים תמיד רצו השתתפות כספית בשידורי התעמולה.

<דורית בייניש: אף פעם לא אישרנו להם.

<דורית בייניש: זה היה על חשבון המשדרים.

<דורית בייניש: התעמולה הזאת בסוגה איבדה מחשיבותה – שוב חלק מהשינויים.

<דורית בייניש: לכן סברנו שצריך לבטל את שידורי התעמולה.

<דורית בייניש: עם זאת אנחנו ממליצים לאפשר לכל הרשימות המתמודדות, גדולות כקטנות, הזדמנות לשדר את המסרים ברדיו ובטלוויזיה, והצענו שיהיו שני שידורים ביום ה-14 לפני הבחירות וביום השביעי לפני הבחירות.

<דורית בייניש: כל רשימה תקבל שתי דקות להצגת מסריה.

<דורית בייניש: השידור יהיה שוויוני, לא רשימות גדולות ורשימות קטנות.

אוסאמה סעדי: 4 דקות.

ניסן סלומינסקי: לא.

ניסן סלומינסקי: 2 דקות ו-2 דקות.

ניסן סלומינסקי: זה 4 כולל.

<דורית בייניש: זאת ההצעה שלנו.

<דורית בייניש: 2 דקות שידור זה לא מעט כל כך להעברת המסר כמו שחושבים.

<דורית בייניש: כך גם נענינו לפנייה של רשימות קטנות או חדשות שאין להן הזדמנות בכלל לבוא לידי ביטוי בתעמולת הבחירות או להציג את עצמן.

<דורית בייניש: הרעיון הוא שכולם יוכלו להציג את עצמם באופן שוויוני.

אוסאמה סעדי: בעבר היה להם.

ניסן סלומינסקי: אוסאמה, רק שנייה.

ניסן סלומינסקי: אחר כך ניתן לך גם זמן.

ניסן סלומינסקי: בוא נשמע אותה רגע.

<דורית בייניש: הקונספציה של העבר הייתה הפרדה בין רשימות גדולות לקטנות בזמן שמוקצה להן ובכל האפשרויות שניתנות להן.

<דורית בייניש: כאן אנחנו ממליצים על הזדמנות קצרה אמנם, אבל שוויונית.

ניסן סלומינסקי: שוויונית זה רק בזמן שהמדינה נותנת.

ניסן סלומינסקי: אחר כך כל אחד בכסף שלו יוכל, וזה כבר סיפור נפרד.

<דורית בייניש: כן, נכון.

<דורית בייניש: זה באמת הדבר הבא.

<דורית בייניש: אנחנו בעד שידורי פרסומת בבחירות.

<דורית בייניש: זה בהתחלה נשמע מבהיל, אני מוכרחה להגיד, שמא מי שיש לו יותר כסף יוכל יותר.

<דורית בייניש: לא.

<דורית בייניש: אנחנו הגבלנו.

<דורית בייניש: אנחנו מדברים על פרסומת מאוד מבוקרת בזמן ובמיקום בשידורים, בהקצאה ובהסדרה של משך הזמן.

<דורית בייניש: יושב-ראש ועדת הבחירות יוכל לחלק את זמני השידור ואת סדר השידורים.

<דורית בייניש: כך שזאת לא פרסומת שתיתן יתרון לרשימה שיש לה יותר נציגים.

זאב בנימין בגין: מה היה הטעם להתיר?

ניסן סלומינסקי: צריך תעמולה.

זאב בנימין בגין: זאת פרסומת.

ניסן סלומינסקי: זאת התעמולה.

ניסן סלומינסקי: לזה קוראים פרסומת.

<דורית בייניש: ביטלנו את התשדירים.

אוסאמה סעדי: במקום תשדירים, תעמולה.

<דורית בייניש: נכון.

<דורית בייניש: זאת תהיה התעמולה, אבל היא מאוד מבוקרת.

<דורית בייניש: זה לא פרסומת שמי שיש לו יותר כסף לא יורד המסך ואחרים לא.

<דורית בייניש: יש חלוקה שוויונית מבוקרת.

<דורית בייניש: זה לא על חשבון המדינה כפי שהיה בתשדירי התעמולה, אלא זה יהיה על חשבון המפרסם; ותעריפים קבועים ושוויוניים כדי שלא יהיה מי שיוכל להציע תעריפים מפתים למשדרים.

<דורית בייניש: כאן מאוד חשוב שלא תהיה השתלטות על פרסום.

ניסן סלומינסקי: בארצות-הברית, מי שיש כסף קונה את כל הרשתות הגדולות.

ניסן סלומינסקי: באותו זמן חסמת אחרים - -

<דורית בייניש: זאת, כמובן, תופעה שאנחנו רוצים למנוע.

<דורית בייניש: אנחנו לא נעודד אותה, וההצעה לא מעודדת אותה.

<דורית בייניש: גם זמני השידור וגם השיבוץ – הכול מפוקח.

<דורית בייניש: גם המחיר בתעריף אחיד.

<דורית בייניש: עסקנו גם בנושא הסקרים שלפני הבחירות.

<דורית בייניש: זה נושא מאוד מטריד ככל שאתה לומד מה המשמעויות של הסקרים האלה.

<דורית בייניש: לקח לנו זמן –לפחות אני יכולה להגיד על עצמי – כי כל הסודות מאחורי שיטת הסקרים – אולי אנשי הפוליטיקה ידעו יותר – אבל שמענו מומחים, שמענו נציגים בנושא סקרים.

<דורית בייניש: הטלנו חובות על-פי המלצות על עורכי הסקרים.

<דורית בייניש: קודם כול השקיפות.

<דורית בייניש: זה סקר מוזמן ויצטרכו לדעת מי המזמין.

<דורית בייניש: אנחנו גם מדברים על כך שבסקרים יהיה מרחב טעות.

<דורית בייניש: זה סוד גדול שלא יודעים.

<דורית בייניש: חובה, לפחות בתקופה מסוימת לפני הבחירות ממש, לתת סקרים שמנבאים תוצאות כך שלמי שיש סיכוי של עד אחוז להיבחר יסוקר; ולא סקרים שמתייחסים רק לאוכלוסיות מסוימות ורק לקבוצות מסוימות.

ניסן סלומינסקי: יש הגבלה של זמן לפני הבחירות?

<דורית בייניש: כן.

<דורית בייניש: התייחסנו לזה.

ניסן סלומינסקי: סקרים הם משפיעים גדולים מאוד.

<דורית בייניש: התייחסנו לזה.

<דורית בייניש: כעת ממעוף הציפור אני אומר שבוודאי שהסקרים מחייבים התייחסות.

<דורית בייניש: זאת השפעה רבה מאוד על הבחירות.

<דורית בייניש: המניפולציה זה תחום מאוד מניפולטיבי.

<דורית בייניש: לכן שמענו את המומחים קצת בתימהון.

<דורית בייניש: ראינו את הטבלאות ואת ההסברים, וניסינו לעשות סדר.

<דורית בייניש: גם חובת שקיפות וגם חובת דיווח ליושב-ראש הוועדה.

<דורית בייניש: 24 שעות אחרי פרסום הסקר זה צריך להיות בפני הוועדה עם יותר פרטים שהטלנו עליהם לדווח שהם ממרכיבי הסקר.

<דורית בייניש: זה עד כמה שאני זוכרת הדברים העיקריים.

<דורית בייניש: אם מישהו מחבריי רוצה להוסיף או להדגיש משהו, בבקשה.

ניסן סלומינסקי: נלך לפי הסדר כי כמו שאני מכיר את המציאות לכל אחד יש זווית נוספת.

ניסן סלומינסקי: דן, בבקשה.

דן מרידור: בוקר טוב.

דן מרידור: אני מצטרף לדברים של השופטת בייניש על האווירה הטובה והעבודה הרצינית שנעשתה בוועדה במשך הרבה ישיבות.

דן מרידור: הבעיה העיקרית שלהן שמשום-מה החליטו שהישיבות יהיו בתל-אביב ולא בירושלים.

דן מרידור: אבל גם זה חלק מארץ ישראל, אז בתל-אביב.

דן מרידור: אני רוצה להעיר כמה הערות: ראשית אתם מחוקקים בתוך משטר חוקתי שהוועדה הזאת אמונה עליו.

דן מרידור: בעניין אחר בהסכמה די כוללת העברנו את המשטר החוקתי לתוך פסים של חקיקה, ויש פה שני עקרונות שהם עקרונות חוקתיים.

דן מרידור: אחד הוא עקרון השוויון שנמצא גם בחוק יסוד: הכנסת בסעיף 4 הידוע, ונמצא גם יחד עם עוד עיקרון – חופש הביטוי – לפי פירושם של ביטויים אלה בתוך כבוד האדם בחוק כבוד האדם וחירותו.

דן מרידור: שני העקרונות האלה של השוויון וחופש הביטוי הם עקרונות שנמצאים בבסיס שהמתח ביניהם והאיזון ביניהם הוא לב העניין.

דן מרידור: אפשר לטעון שמכוח חופש הביטוי – וזה הפירושים האמריקניים הרחבים של התיקון הראשון – כל חיי אני מקדיש לארץ ישראל, לגיוס בני ישיבות, למשטר סוציאלי, ואני רוצה את כל החושים ואת כל מה שיש לי להשקיע בזה – מה אתה מגביל אותי?

דן מרידור: זה מה שאני רוצה לעשות.

דן מרידור: חופש הביטוי במובנו הרחב הוא זה.

דן מרידור: מצד שני אתה רוצה לומר, אנחנו רוצים שוויון.

דן מרידור: אי אפשר שוויון מלא.

דן מרידור: יש רשימה שאין לה שום סיכוי לעבור.

דן מרידור: אז זה נפתר בזמנו אחרי בג"ץ ברגמן ב-91' שבו השופט לנדוי הורה לא לקיים חוק כי הוא נוגד חוק יסוד.

דן מרידור: אז פתרו פתרון טכני – מעל 60 מנדטים.

דן מרידור: זה פתרון שלא עובדים מול עקרונות היסוד שלנו.

דן מרידור: השאלה היא שאלה רצינית מאוד.

דן מרידור: הנחנו בזמנו מפלגות וקטנות לצורך תעמולה.

דן מרידור: נתנו יותר לגדולות מאשר לקטנות.

דן מרידור: לפי דעתי, - - - עקרון השוויון.

דן מרידור: פירשו את השוויון מאוזן בדברים אחרים.

דן מרידור: היום הבעיה היא יותר גדולה.

דן מרידור: היום אנחנו בעידן בעולם שמפלגות אינן בעלות גודל קבוע, הן נעלמות.

דן מרידור: תראו את צרפת.

דן מרידור: פעם ידעו ליכוד ועבודה הגדולות והשאר קטנות.

דן מרידור: זה לא המצב יותר.

דן מרידור: ברגע אחד מפלגה שהייתה גדולה וקיבלה לכן הרבה דקות תעמולה בשיטה שלנו – איננה; ומפלגות שלא נודעו בכלל פתאום ניצחו בצרפת את הבחירות.

דן מרידור: לכן השאלה מה משווה קטון לגדול, אם אפשר להגיד.

דן מרידור: מה משווים פה זאת שאלה מאוד קשה.

דן מרידור: אז כמה אנחנו נותנים לשוויון?

דן מרידור: איך אנחנו מבטיחים שוויון, ואיך אנחנו מבטיחים את חופש הביטוי.

דן מרידור: אני לא רוצה להיכנס לזה.

דן מרידור: זה נושא שעסקנו בו, ויש גוונים שונים בינינו, ויש אצלכם איזון שהוא בהחלט נכון.

דן מרידור: אבל אין פה פתרון חד.

דן מרידור: תורת האיזונים זה שם המשחק.

דן מרידור: שנית, הוזכר כאן עולם האינטרנט – השינוי הטכנולוגי הגדול.

דן מרידור: ההנחה בבחירות היא שיש כיכר שוק מטאפורית וירטואלית, ושם מנהלים את השיח.

דן מרידור: פעם זה היה בכיכר מנורה או במוגרבי או בכנסת – שם הייתה איזושהי שליטה.

דן מרידור: היום זה מתנהל ברשת במידה רבה מאוד.

דן מרידור: ראינו מפרסמים שעוסקים בפרסום של מוצרים – כמה משקיעים בטלוויזיה - -

ניסן סלומינסקי: אני לא רוצה להגיד שהשוק הוא לפעמים במליאה.

דן מרידור: זה נושא רציני מאוד, והשאלה היא לא רק מה ראוי, אלא איך אנחנו יכולים לפקח שם.

דן מרידור: אם אני כותב אליך סמס זה בפיקוח?

דן מרידור: ואם וואטסאפ ל-10 אנשים או ל-500 אלף איש – מתי זה הופך להיות רשת?

דן מרידור: מתי זה הופך - - -.

דן מרידור: זה לא רק מייל.

דן מרידור: יותר מזה בגלל היכולת הטכנולוגית התעמולה הופכת ממוקדת.

דן מרידור: פונים לחבר הכנסת סלומינסקי – יש הנחה שלא בטוח שהוא יצביע לבית היהודי אז כדאי למקד עליו תעמולה מסוימת; ולחבר הכנסת רוזנטל פונים אחרת.

דן מרידור: איפה אתה יכול לפקח?

דן מרידור: העולם השתנה באופן מאוד דרמטי.

דן מרידור: לכן הורדנו חלק מהאיסורים לא רק מכיוון שהם לא טובים, אלא מכיוון שאי אפשר לאכוף אותם.

דן מרידור: זה הופך להיות בדיחה.

דן מרידור: העולם משתנה במהירות רבה מאוד.

דן מרידור: דבר אחרון שהזכירה הנשיאה.

דן מרידור: - - - לחוק שלא אכפו אותו זה כמובן רעה חולה גם במובן זה שאדם הגון מקיים אותו, הלא הגון לא מקיים אותו.

דן מרידור: הלא הגון מקבל פעמיים קנסות – אני לא אזכיר ראש מפלגה כזה – וממשיך ומנצח בבחירות כי הוא מצפצף.

דן מרידור: אז זה גם פוגע בשוויון כשאין אכיפה שוויונית.

ניסן סלומינסקי: יותר גרוע – בסוף מחליטים שהכנסת תגדיל את התקציב כדי לכסות את כל הגירעונות.

דן מרידור: אבל אני מדבר על עקרון השוויון.

דן מרידור: אדם הגון לא עובר על החוק, ויש לו תעמולה פחותה באפקטיביות שלה, ולכן הוא עובר על החוק.

דן מרידור: אז יש חשיבות רבה לעסוק בזה.

דן מרידור: אנחנו נתקלנו פה בבעיה.

דן מרידור: עיצומים אחר עובר על החוק בכל מיני דרכים.

דן מרידור: גם נתקלנו בבעיה.

דן מרידור: עיצומים זה דבר יותר זריז, ויש עם זה בעיות במובן שלטון החוק.

דן מרידור: זאת החלטה מנהלית, אבל איפה השימוע ואיך אתה בודק את העובדות?

דן מרידור: זה לא כל כך פשוט.

דן מרידור: בעידן בחירות נשמעות טענות ותלונות אחד נגד האחר.

דן מרידור: העדפנו את זה בגלל האפקטיביות.

דן מרידור: עניין הגזענות והאלימות.

דן מרידור: אני אומר את זה כי לאחרונה יש שיטה שנשמעת מאוד טוב של איזונים.

דן מרידור: אין יותר שדרן אחד, יש שני שדרנים.

דן מרידור: יש דברים שלא צריך לאזן אותם.

דן מרידור: אין "אני בעד גזענות, אתה נגד גזענות" – בוא נדבר.

דן מרידור: לא.

דן מרידור: זה מחוץ למשחק.

דן מרידור: יש ויכוח לגיטימי, והוויכוח הזה לא לגיטימי הוויכוח הזה.

דן מרידור: לכן אדם לא יכול להגיד, יהודי שווה יותר מערבי, ערבי שחור מלבן – כל מיני דברים כאלה.

דן מרידור: החוקים האלה לא אומרים שכל דבר לגיטימי – גזענות ואלימות הוצאנו אותם מחוץ למשחק.

דן מרידור: שם מקווים לאכיפה פלילית ממש כדי שאנשים יירתעו כי הסכנה במדינה יהודית – לא דמוקרטית – לגזענות ואלימות היא חמורה.

ניסן סלומינסקי: תודה.

ניסן סלומינסקי: אופיר פינס, בבקשה.

<אופיר פינס: תודה, אדוני היושב-ראש, אני אומר לכל חבריי חברי הכנסת, יש לכם הזדמנות מאוד גדולה לעשות מעשה חשוב.

<אופיר פינס: לא תמיד זה יוצא לכם.

<אופיר פינס: למה אני אומר את זה?

<אופיר פינס: ישבה כאן ועדה על המדוכה.

<אופיר פינס: הייתי חבר כנסת הרבה מאוד שנים – ותאמינו לי, נעשתה כאן עבודה מאוד יסודית ומאוד מקצועית שלקחה בחשבון את כל ההשקפות, הדעות, המומחים, משרדי הממשלה וכל המפלגות שרוצות להיות.

<אופיר פינס: אחרי שנעשתה עבודה הפקנו דוח, ולא רק שהפקנו דוח, הכנו לכם הצעת חוק; לא בתור לוביסטים, חלילה - -

מיקי רוזנטל: - - -

<אופיר פינס: אנחנו קיבלנו על עצמנו משימה, ועשינו מאמץ לעמוד בה בכבוד.

<אופיר פינס: קיבלנו את המשימה לא רק מכבוד נשיא המדינה, אלא גם מיושב-ראש הכנסת שהיה בעניין מהרגע הראשון.

<אופיר פינס: זאת אומרת ניסינו לעשות עבור הכנסת ובעיקר בשביל ועדת חוקה, חוק ומשפט איזושהי עבודה מאוד יסודית.

<אופיר פינס: למה אני אומר את ההקדמה הזאת?

<אופיר פינס: משום שלא רק הבחירות הכלליות בפתח.

<אופיר פינס: גם אם זה יהיה בנובמבר 19' זה בפתח.

<אופיר פינס: צריך לזכור.

<אופיר פינס: יש פה הצעת חוק שאוחזת 50 עמודים.

<אופיר פינס: זה לא משהו קטנצ'יק.

<אופיר פינס: צריך לעכל אותה, להבין אותה, להפנים אותה ולחוקק אותה ולהחיל אותה.

<אופיר פינס: כפי שאמר היושב-ראש, יש לנו עניין שהדבר הזה יושלם עד הבחירות הבאות.

<אופיר פינס: לא זאת אף זאת – יש לנו בחירות לרשויות המקומיות ב-30 באוקטובר שנה זאת.

<אופיר פינס: בפעם הראשונה יש בחירות בכל הארץ ורצות 257 רשויות מקומיות בעת ובעונה אחת.

<אופיר פינס: כל הכללים בעניין דרכי תעמולה חלים גם על הבחירות לרשויות המקומיות ב-30 באוקטובר.

<אופיר פינס: אני הייתי מעורב בצורה כזאת או אחרת בבחירות הקודמות בכמה ערים בישראל.

<אופיר פינס: אני גם מסתכל על זה מהמקום שלי באקדמיה – אני ראש המכון לשלטון מקומי באוניברסיטת תל-אביב, ואני אומר לכם, אני חרד למחשבה איך ייראו הבחירות ברשויות המקומיות בלי החוק הזה.

<אופיר פינס: אני חרד ממש כי הדברים שם מועצמים פי כמה וכמה בגלל הפיזור, ואנשים שם בכלל – כמעט אין דין ואין דיין.

<אופיר פינס: אז מה אני בא ואומר?

<אופיר פינס: תנצלו גם את מעמדכם, גם את הכלים שעומדים לרשותכם, וגם את מה שעשינו.

<אופיר פינס: באיזה מובן?

<אופיר פינס: הרי אתם יודעים שלוועדת חוקה, חוק ומשפט יש סמכות להגיש הצעת חוק לקריאה ראשונה.

<אופיר פינס: זה חלק מהסיפור.

<אופיר פינס: פעם ניסינו לעשות את זה עם החוקה - -

ניסן סלומינסקי: כבר עשינו כמה חוקים בוועדה שזה נכנס ישר לקריאה ראשונה.

<אופיר פינס: הוועדה יכולה להביא ישר לקריאה ראשונה.

<אופיר פינס: זה כמובן גם הרעיון בחוק הזה.

<אופיר פינס: מה אני מציע?

<אופיר פינס: אני מציע רעיון מהפכני.

<אופיר פינס: אבל הוא לא מהפכני – הוא קיים, והוא בסמכותכם.

<אופיר פינס: מה אני הייתי עושה לו הייתי בתפקידך?

ניסן סלומינסקי: להעביר את זה בקריאה ראשונה, ואחר כך להתחיל לדון.

<אופיר פינס: נכון.

<אופיר פינס: אני רוצה להגיד גם למה.

<אופיר פינס: הרי כשהממשלה מביאה הצעת חוק ישר לקריאה ראשונה זה בדיוק אותו רציונל.

<אופיר פינס: מדוע הממשלה מביאה הצעת חוק לקריאה ראשונה, וחבר כנסת לקריאה טרומית?

<אופיר פינס: משום שהדעת אומרת שהממשלה כבר עשתה עבודת הכנה משמעותית על הצעת החוק, ולכן היא מביאה חוק לקריאה ראשונה, ובעצם הכנסת מתחילה לדון בזה באופן אמיתי בהכנה לקריאה שנייה ושלישית.

<אופיר פינס: זה בניגוד להצעת חוק בקריאה טרומית שחבר כנסת או קבוצת חברי כנסת מביאים, ומטבע הדברים לא מקבלים את הייעוץ המשפטי המלא או לא שוקל את כל השיקולים, ולכן זה קריאה טרומית.

<אופיר פינס: יש בזה הרבה מאוד היגיון.

<אופיר פינס: לדעתי, אם תגישו את הצעת החוק הזאת כמו שהיא לקריאה ראשונה – תאמינו לי שלא תביישו ולא תתביישו במוצר הזה.

<אופיר פינס: אחר כך יהיה דיון רציני על כל סעיף ועל כל פסיק.

<אופיר פינס: אבל לא נקיים את הדיון הזה פעמיים, ואז זה באמת ייקח עד סוף 2019.

<אופיר פינס: נקיים אותו פעם אחת ברצינות, ואז אולי יש סיכוי לסיים אותו בלוח זמנים סביר שעוד ישפיע.

<אופיר פינס: אני מפציר בכם וקורא לכם לשקול ברצינות את האופציה הזאת.

<אופיר פינס: אגב, תצטרכו להתייעץ עם עוד שחקנים בכנסת.

<אופיר פינס: אני מפציר בכם לשקול את האופציה להציג את הצעת החוק בנוסח שאנחנו מביאים בפניכם לקריאה ראשונה, ולאחר מכן נתחיל את כל התהליך בוועדה.

ניסן סלומינסקי: תודה.

ניסן סלומינסקי: דרך אגב, ראש הממשלה רצה לעשות חוק הלאום.

ניסן סלומינסקי: אבל שם התחיל דיון, ובינתיים אני לא יודע איפה זה יהיה.

קארין אלהרר: מה אתה משווה את חוק הלאום לפה?

<אופיר פינס: חוק הלאום זה סיפור אחר.

זאב בנימין בגין: לא דוגמה מצטיינת.

ניסן סלומינסקי: אמרתי את הרעיון של קריאה ראשונה - -

רויטל סויד: עד עכשיו היינו פה בקונצנזוס.

ניסן סלומינסקי: דיברתי על הרעיון להביא ראשונה בדיוק מה שאושר בקריאה טרומית, כאילו בלי שינויים.

ניסן סלומינסקי: בדיוק.

מיקי רוזנטל: ניסן, בוא נאמר שהיית יכול לתת דוגמה אחרת פחות שנויה במחלוקת.

<אופיר פינס: אבל זה לא אותו דבר.

ניסן סלומינסקי: לא אותו דבר.

ניסן סלומינסקי: אמרתי, את הרעיון.

זאב בנימין בגין: גם את זה הקואליציה לא מצליחה לעשות.

ניסן סלומינסקי: זה נכון.

דן מרידור: הקשר הוא ששניהם קשורים לבחירות.

ניסן סלומינסקי: סוזי נבות, בבקשה.

<סוזי נבות: תודה רבה על ההזמנה, אדוני היושב-ראש.

<סוזי נבות: לא בטוח שיש לי מה להוסיף.

<סוזי נבות: הדברים נאמרו גם על-ידי הנשיאה וגם על-ידי עמיתי דן מרידור.

<סוזי נבות: שני משפטים על הנחות היסוד שלנו בעבודה שזה מתבטא במוצר שלם.

<סוזי נבות: קודם כול זאת לא הצעת חוק שניתן לפרק סעיף כזה או אחר, אלא מוצר מוגמר שהסעיפים בנויים כשאחד תלוי באחר, וצריך להביא את הדבר הזה בחשבון.

<סוזי נבות: נקודת המוצא שלנו הייתה החופש, החירות.

<סוזי נבות: חופש הביטוי.

<סוזי נבות: לכל מתמודד לכנסת יש כל הזכויות לשכנע, להציג ולדבר, וזאת נקודת המוצא הראשונה.

<סוזי נבות: ההגבלה צריכה לבוא אך ורק במקרים שנדרשת הגבלה כדי למנוע שימוש לרעה בכוח.

<סוזי נבות: זאת נקודת המוצא הראשונה.

<סוזי נבות: הנקודה השנייה היא שהחוק קיים, ואנחנו לא רוצים לעשות שינוי דרמטי.

<סוזי נבות: לכן לא עבדנו על הצעת חוק חדשה, אלא עבדנו אך ורק על הצעת החוק הזאת כפי שהיא קיימת, על החוק הנוכחי.

<סוזי נבות: ההגבלות שיש בחוק הזה, והן לא רבות, פרט לאיסורים כפי שאמר אותם בצורה מסוימת דן, לגבי הסתה לאלימות וגזענות – ההגבלות נובעות מהרצון לשמור קודם כול על העיקרון של השוויון, על ההזדמנות השווה של כל מפלגה להציג את עמדותיה ועל הצורך והרצון למנוע - -

מיקי רוזנטל: אין בחוק שיהיו להם עמדות.

מיקי רוזנטל: לא מחייבים אותם.

ניסן סלומינסקי: הם מציגים עמדות.

<סוזי נבות: - - מצב של השפעה בלתי הוגנת, של הטיה, של חוסר שקיפות – דבר שנראה היטב בנושא הסקרים למשל.

<סוזי נבות: שתי הנחות היסוד האלה: לשמור על החוק ולפתוח אותו, עקרונות יסוד – שזה דבר מאוד חשוב בעיני הוועדה – להציג מה אנחנו באים לעשות.

<סוזי נבות: וכן שוויון הזדמנויות, שקיפות, הוגנות במקום איסור.

<סוזי נבות: אתה לא יכול לומר שום דבר שהוא בבחינת תעמולת בחירות.

<סוזי נבות: כל משדר יודע שהוא צריך לתת ביטוי הוגן לכל הדעות, ובעצם האחריות עוברת אליו.

<סוזי נבות: הוא צריך לדאוג.

<סוזי נבות: לא איסורים פליליים, אלא חובה חיובית – אתה אחראי על השידור שלך.

<סוזי נבות: וכמובן, מניעת השימוש לרעה במובן של השפעה בלתי הוגנת ולנקודות היסוד.

<סוזי נבות: ומבחינתי דיינו.

ניסן סלומינסקי: תודה.

ניסן סלומינסקי: קרין, בבקשה.

<קרין נהון: תודה רבה ובוקר טוב.

<קרין נהון: אני הייתי על תקן האינטרנט שזה פיל לא קטן בחדר וגם פיל לא קטן במדינה.

<קרין נהון: מאז צוק איתן וגם בבחירות האחרונות אנחנו רואים כיצד הביטויים הולכים ומקצינים, ולבטח בתקופת בחירות שאז הם הופכים להיות יותר הומופילים.

<קרין נהון: זאת אומרת אנחנו יותר קרובים לאנשים שאנחנו מדברים אליהם והופכים ליותר קיצונים.

<קרין נהון: אם אני מהצד הימני של המפה אני אהיה יותר ימינה, ומהצד השמאלי – יותר שמאלה.

<קרין נהון: זאת בעיה.

<קרין נהון: אם אנחנו יוצאים מהנחת המוצא שממנה יצאנו בוועדה של יותר חירות כדי לספק את חופש הביטוי בצורה הנרחבת ביותר שאפשר,ומצד שני לא לאפשר ביטויים של גזענות והסתה לאלימות והטיה של המערכת הלא הוגנת, אנחנו קצת בבעיה.

<קרין נהון: כי בעידן של אינטרנט כל המערכת מלכתחילה היא לא הוגנת.

<קרין נהון: היא לא הוגנת בכמה מובנים: היא לא הוגנת מכיוון שיש פלטפורמות גלובליות שמשחקות פה תפקיד מאוד חשוב, כמו: פייסבוק, גוגל, אפל וכדומה.

<קרין נהון: 80% מהתעמולה היום עוברת דרך הפלטפורמות האלה בתקופת בחירות.

<קרין נהון: ואז נשאלת השאלה האם זה תפקידה – ושאלנו והתחבטנו מאוד קשה איפה אנחנו שמים את הקו האדום?

<קרין נהון: האם זה תפקיד הוועדה או תפקיד המחוקק להתערב גם בנושאים האלה, ואיפה הנקודות.

<קרין נהון: אז לדוגמה, לכל חבר כנסת יש היום אתר פייסבוק.

<קרין נהון: אני חושבת שלרובם - -

זאב בנימין בגין: אפילו לי.

<קרין נהון: אפילו, אתה אומר.

<קרין נהון: לא הייתי מעודכנת אם הוספת או לא הוספת.

זאב בנימין בגין: הבן שלי פתח אותו.

זאב בנימין בגין: אני מתנצל.

<קרין נהון: הבן שלך.

<קרין נהון: אוקיי, הסתכלתי עליך בחשש.

<קרין נהון: אבל רובם – 99% מחברי הכנסת הם בעלי אתר פייסבוק.

<קרין נהון: כשחושבים על תעמולה בחוק הקודם אז בעצם כשחבר כנסת בתקופת בחירות מעלה משהו לאתר הפייסבוק שלו, הרי לא היה עולה על הדעת שאותו חבר כנסת לא יוכל להגיד את מה שהוא רוצה לכל הציבור.

<קרין נהון: אבל זאת תעמולה לכל דבר.

<קרין נהון: אז אתה מתערב או לא מתערב?

<קרין נהון: כשחבר כנסת מבקש מידיד שלו או מקולגה שלו, ידוען שיש לו מיליון עוקבים בפייסבוק, שיכתוב משהו לטובתו, משהו למענו, ואותו סלב כותבת את המשהו הזה – זה נכתב למיליון איש.

<קרין נהון: תעמולה או לא תעמולה?

<קרין נהון: איפה אתם שמים את הקווים האדומים?

<קרין נהון: אני חייבת לציין שאחרי ויכוחים רבים טובים שהיו לנו בוועדה החלטנו שאנחנו מקדשים את חופש הביטוי גם של חברי כנסת וגם של פוליטיקאים ושל בעלי המקצוע לטובת האירוע הזה, אבל שמנו קווים אדומים בעניין התשלום.

<קרין נהון: זאת אומרת אמרנו שברגע שמפלגה או פוליטיקאי - -

<אופיר פינס: והשקיפות.

<קרין נהון: והשקיפות, כמובן.

<קרין נהון: זה יגיע אחר כך.

<קרין נהון: ברגע שהם משלמים למישהו שיעלה פוסט, שיכתוב טוקבק, שיפעיל בוטים – בוטים היום זה, אגב, שם המשחק בבחירות הבאות.

<קרין נהון: תזכרו מה שאני אומרת לכם פה.

<קרין נהון: הטיית השיח הציבורי בעזרת בוטים.

<אסף פרידמן: תסבירי מה זה.

<קרין נהון: כן, אני אסביר.

<קרין נהון: בוטים זה תוכנות שעובדות עם בינה מלאכותית שמדמות אנשים.

<קרין נהון: זאת אומרת אתה נכנס לשיח באתר של חבר כנסת כלשהו, אתה רואה שיח שלם.

<קרין נהון: השיח הזה מאוד משפיע על הצורה שבה אתה מדבר.

<קרין נהון: אם אתה רואה שכולם נגד מה שחבר הכנסת הזה אומר גם אם אתה תהיה בעד אתה תעצור ותחשוב פעמיים לפני שאתה אומר משהו.

<קרין נהון: בתקופת הבחירות האחרונות בארצות-הברית של טראמפ נגד קלינטון נעשה שימוש מאוד גדול בבוטים.

<קרין נהון: אנחנו יודעים מהסטטיסטיקות שיש אתרים שלמים ש-30% מהשיח שלהם הוא על-ידי בוטים.

<קרין נהון: תחשבו מה זה אומר – זאת הטיית השיח.

<קרין נהון: דיברנו איך אנחנו משפיעים השפעה בלתי הוגנת.

<קרין נהון: אז ברגע שחבר כנסת או מפלגה משלמים עבור הטיה כזאת שאנחנו לא נדע הדרך שבחרנו בוועדה להתמודד איתה זה בעזרת שקיפות.

<קרין נהון: אותו חבר כנסת ששילם יהיה שקוף ויגיד עבור מי הוא שילם או עבור אותה פרסומת שעד עכשיו לא ידענו או על-ידי טוקבק שעד עכשיו לא ידענו שהוא מטעם חבר כנסת זה או אחר, מטעם מפלגה זאת או אחרת.

<אופיר פינס: יש קנסות.

<קרין נהון: נכון.

<קרין נהון: יש קנסות ועיצומים לעומת הסנקציות הפליליות.

<קרין נהון: לא פתרנו את כל הבעיות.

<קרין נהון: האינטרנט זה יצור מאוד יפה.

<קרין נהון: הוא הביא לנו דברים מאוד יפים, ואנחנו גם לא נפתור את כל הבעיות, ואנחנו לא רוצים אולי לפתור את כל הבעיות.

<קרין נהון: אנחנו כן רוצים למנוע את מקרי הקצה; לפחות לשלוט על 80% שמאפשרים הטיה עד כדי הטיה של הבחירות עצמן.

<קרין נהון: פה זה העניין – איך אתה מונע את הטיית בחירות.

<קרין נהון: אני מניחה שנתקדם הלאה.

ניסן סלומינסקי: דרך אגב, אתם תשתתפו איתנו גם בדיונים?

ניסן סלומינסקי: אנחנו נשמח מאוד.

ניסן סלומינסקי: נעבור עכשיו לחברי הכנסת.

ניסן סלומינסקי: קארין, בבקשה.

קארין אלהרר: תודה רבה, אדוני היושב-ראש, זאת הזדמנות מצוינת להודות לך, גברתי הנשיאה ולכם, חברי הוועדה.

קארין אלהרר: זה באמת היה צורך השעה להתקדם.

קארין אלהרר: המציאות בכל זאת הכתיבה משהו אחר, וראוי וטוב שהוועדה ישבה עם הנציגים הכי מכובדים שהייתי יכולה להעלות על דעתי.

קארין אלהרר: המרצה שלי למשפט חוקתי וענקים.

קארין אלהרר: אני שומעת אתכם מדברים, וממש רוצה שתחזרו לכנסת.

קארין אלהרר: זה בהחלט יכול לשדרג את רמת הדיונים.

דן מרידור: עוד יותר גבוה מהיום?

קארין אלהרר: כן, היית מאמין?

קארין אלהרר: אפשר לעלות טיפה יותר גבוה.

קארין אלהרר: באמת תודה רבה לכם על העבודה.

קארין אלהרר: אדוני היושב-ראש, אני רוצה לפנות אליך.

קארין אלהרר: אני יודעת שחברתי חברת הכנסת יעל גרמן שוחחה איתך בעניין הזה.

קארין אלהרר: מכיוון שאנחנו רואים צורך מאוד גדול לקדם את הצעת החוק ואפילו להקים ועדת משנה, חברת הכנסת גרמן מוכנה לעמוד בראשה.

קארין אלהרר: אני מאוד אשמח להשתתף בוועדת משנה כזאת.

קארין אלהרר: ועדת חוקה, חוק ומשפט היא מהוועדות העמוסות בכנסת ישראל, ואנחנו צריכים להתכונן, בוודאי אם אנחנו רוצים להכין את עצמנו לבחירות המוניציפליות שעליהן עמד השר לשעבר פינס.

קארין אלהרר: יש חשיבות גדולה לקדם את העניין.

קארין אלהרר: אני חושבת שצריך לתת את הדעת על הדבר הזה.

קארין אלהרר: אני יודעת שבזמן שוועדות משנה עובדות הוועדה לא מתכנסת, אבל עדיין יש ימים שבהחלט אפשר גם אחרי השעות המקובלות או מוקדם יותר בהחלט אפשר לעשות את זה.

קארין אלהרר: אם אדוני מוכן להקדיש מזמנו, אדרבה ואדרבה.

קארין אלהרר: אבל באמת יש צורך השעה, וצריך להתגייס לעניין הזה.

ניסן סלומינסקי: תודה.

ניסן סלומינסקי: אני רוצה להתנצל בשמה של יעל.

ניסן סלומינסקי: היא חולה אז היא לא יכלה להגיע.

ניסן סלומינסקי: אני בדקתי את זה.

ניסן סלומינסקי: לצערי – אלה הכללים בכנסת – שכשוועדת משנה עובדת הוועדה לא יכולה לעבוד.

ניסן סלומינסקי: כלומר הם לא יכולים לעבוד במקביל.

ניסן סלומינסקי: אז למעשה, אין שום רווח.

קארין אלהרר: יש אם אתה רוצה לנוח ב-14:00.

ניסן סלומינסקי: אני עובד עד 16:00, עד הרגע שאני לא יכול מכיוון שהמליאה עובדת.

ניסן סלומינסקי: גם את יום ראשון אני משעבד.

ניסן סלומינסקי: הלוואי שיכולתי להקדיש את כל ימי ראשון לנושא.

ניסן סלומינסקי: רק אומר לי היועץ המשפטי שמאחר שחברי הכנסת יהיו מאוד מעוניינים, וימי ראשון זה לא ימים של כנסת אז זה לא הוגן שאעשה את זה בימי ראשון.

ניסן סלומינסקי: מבחינתי אני הייתי מוכן להקדיש, ואנחנו גם עושים את זה.

ניסן סלומינסקי: לכן ועדת משנה לא תפתור את הבעיה כי בזמן שוועדת משנה יושבת אני יכול לשבת גם במסגרת הוועדה - -

קארין אלהרר: מעולה.

ניסן סלומינסקי: כי הם לא יכולים לשבת במקביל.

קארין אלהרר: אז אני רק מפצירה בך לקיים את הדיונים בהקדם האפשרי.

ניסן סלומינסקי: - - יכול להיות שצריך להסיר את האיסור הזה או את האיסור שאני לא יכול לעבוד אחרי 16:00 כי המליאה מתכנסת.

ניסן סלומינסקי: למרות שהכול בהסכמה במליאה, אבל אני צריך לעצור ב-16:00.

ניסן סלומינסקי: יש כל מיני מגבלות כאלה שחוסמות לנו את הזמן.

ניסן סלומינסקי: תודה לך.

ניסן סלומינסקי: אני אכניס את אוסאמה, הוא כבר חלק מאיתנו.

קארין אלהרר: אוסאמה לא חבר כנסת?

מיקי רוזנטל: בלב שלנו הוא עדיין חבר כנסת.

אוסאמה סעדי: תודה, אדוני היושב-ראש.

אוסאמה סעדי: אני גם אדבר בכובעי כסגן יושב-ראש ועדת הבחירות המרכזית הנוכחית.

אוסאמה סעדי: אני גם הייתי חבר בוועדות הקודמות.

אוסאמה סעדי: כשהייתה כבוד הנשיאה בייניש יושבת-ראש הבחירות המרכזית הייתי חבר בוועדת הבחירות המרכזית.

אוסאמה סעדי: יש לנו ניסיון גדול מאוד עם המנכ"לית הקודמת ועם הנוכחית.

ניסן סלומינסקי: הייתה לפניה מישהי?

ניסן סלומינסקי: לא יכול להיות.

אוסאמה סעדי: אני גם אצטרף לדברי חבריי שקדמו לי על המכובדות של הוועדה, על הדוח החשוב מאוד וגם על החברים בוועדה.

אוסאמה סעדי: אני כמובן מצטרף לדברי הנשיאה שזה נושא שלא צריך להיות שנוי במחלוקת.

אוסאמה סעדי: בשנתיים וחצי האחרונות שבהן הייתי חבר כנסת קידמנו המון תיקונים בענייני בחירות, בענייני מימון מפלגות, וזה היה בהסכמה פה-אחד.

אוסאמה סעדי: אפילו לא היינו צריכים קואליציה ואופוזיציה.

אוסאמה סעדי: למען הנראות והשוויון הייתי רוצה לראות שגם הוועדה הנכבדה תייצג 20% מהציבור הערבי.

אוסאמה סעדי: זה היה חשוב מאוד.

אוסאמה סעדי: כמובן, כל אחד מהחברים הוא מכובד מאוד.

אוסאמה סעדי: אמרת שזה משקף את כל הקשת הפוליטית, אבל היה חשוב מאוד שאחד מחברי הוועדה ייצג גם את החברה הערבית, במיוחד כשאנחנו מדברים על מיעוט, וכל העניין של חופש ביטוי ועקרונות יסוד נועדו להגן על זכויות המיעוט.

אוסאמה סעדי: כעורך דין הגשתי את הבג"ץ של צ'רלי הבדו שמוזכר רבות בוועדה וגם בדיון הנוסף לעניין חלוקת מתנות – מה זה מתנה.

אוסאמה סעדי: אני קראתי את הפרק שמתייחס לפה; וגם את החלק החשוב בעניין סמכותו של יושב-ראש ועדת הבחירות בהוצאת צווי מניעה.

אוסאמה סעדי: זה חשוב מאוד.

אוסאמה סעדי: חשוב שלא יפנה לבית משפט, ובית משפט, במיוחד בזמנים קריטיים.

אוסאמה סעדי: ליושב-ראש ועדת בחירות צריכה להיות סמכות לעשות דברים.

אוסאמה סעדי: אני מאוד מברך על ההמלצה של הוועדה בדוח שזה לא צריך להיות חלק מהמשחק, כמו שאמר השר לשעבר מרידור.

אוסאמה סעדי: לאסור תכנים גזעניים והסתה לאלימות מכל צד זה צריך להיות חלק מהעניין.

אוסאמה סעדי: צריך שבסמכותו של יושב-ראש ועדת הבחירות יהיה לעצור את זה מיידית ולא להתחיל להתפלמס בבתי משפט כמו שעשינו בעניין של צ'רלי הבדו.

אוסאמה סעדי: לכן אני מברך על העניין הזה כי איסור תעמולה, הסתה לגזענות והסתה לאלימות זה חשוב מאוד.

אוסאמה סעדי: החוק הזה הוא מ-59', והיום אנחנו 59 שנים מהחוק הזה.

<אופיר פינס: יפה.

אוסאמה סעדי: אז הגיע הזמן שכולנו נירתם.

אוסאמה סעדי: גם אני כחבר כנסת לשעבר אני מייצג את הרשימה המשותפת ואמשיך לייצג את הרשימה המשותפת גם בהצעת החוק הזאת כדי שנקדם את זה.

אוסאמה סעדי: יש לנו כמה מחלוקות, למשל, יש לי הרהורים ומחשבות שעוד לא התעמקתי עד הסוף בעניין שידורי התעמולה.

אוסאמה סעדי: כולנו יודעים שזה משהו שצריך להחליף, אבל השאלה אם להחליף בפרסומת מסחרית אם לאו.

אוסאמה סעדי: אבל כשנגיע לגשר נחצה אותו.

אוסאמה סעדי: כל הכבוד לכם על העבודה המצוינת.

ניסן סלומינסקי: תודה רבה.

מיקי רוזנטל: אני מודה לכם על הדוח ועל העבודה וההשקעה.

מיקי רוזנטל: נראה שיש פה הרבה דברים שמקדמים את המצב לעומת הבחירות הקודמות.

מיקי רוזנטל: אני מייחל שהחוק יעבור במהרה בימינו.

מיקי רוזנטל: יש לי בכל אופן שתי הערות: א', אתם ועדה ציבורית, והשימוש בטרמינולוגיה שאיננה עברית הוא לא מתאים.

מיקי רוזנטל: כלומר "אינטרנט" הוא "מרשתת" בעברית.

מיקי רוזנטל: חובתכם להנחיל את העברית לציבור.

מיקי רוזנטל: בדוח רשמי שבו הטרמינולוגיה היא לועזית לפחות היו מציינים את השמות בעברית.

ניסן סלומינסקי: טרמינולוגיה היא מילה עברית?

מיקי רוזנטל: לא.

מיקי רוזנטל: רק להדגים.

מיקי רוזנטל: אני הזמנתי את ההערה הזאת כדי שתגיד לי.

<קרין נהון: אגב, האקדמיה ללשון העברית מחפשת מילה למילה "בוט" כבר שנה.

מיקי רוזנטל: אני יודע.

מיקי רוזנטל: אבל לעומת זאת ראיתי ועקבתי וקראתי את הדוח בעיון אז אפילו שימוש במילה "אינטרנט" – לפחות כמה פעמים היה צריך להזכיר את המינוח העברי.

מיקי רוזנטל: זאת הערה אחת לכם, והיא באה מאהבת העברית וחשיבותה בשיח שלנו.

מיקי רוזנטל: שנית, אני מניח שהתלבטתם והתחבטתם רבות בסוגיית המרשתת.

מיקי רוזנטל: לטעמי, התשובות אינן מספקות כי זירת התעמולה המרכזית תהיה שם.

<קרין נהון: זה כבר ככה.

מיקי רוזנטל: התשובות שנתתם – אני מבין את הקושי.

מיקי רוזנטל: אני גם מקבל את העקרונות שלאורן נכתב כל החוק הזה – כמה שפחות להתערב, כמה שיותר חופש ביטוי.

מיקי רוזנטל: אלה עקרונות שמקובלים עליי.

מיקי רוזנטל: העניין הוא שאני חושב שחשבתם במונחים של עולם ישן ולא של העולם החדש.

מיקי רוזנטל: אפשר היה לנסות לאתגר אתכם.

מיקי רוזנטל: הרי אחד הקשיים שלנו הוא להחיל את החוק על המרחב של המרשתת.

מיקי רוזנטל: החוק הישראלי, איפה הוא עומד - -

<אופיר פינס: אנחנו מציעים להחיל.

מיקי רוזנטל: יפה.

מיקי רוזנטל: אבל אחד הדברים שאפשר היה לעשות, או לפחות לשקול, הוא להגדיר את המרחב העברי באינטרנט.

מיקי רוזנטל: המרחב העברי באינטרנט הוא מוגבל יותר, והוא יהיה מגרש המשחקים המרכזי שבו תתקיימנה הבחירות הבאות.

מיקי רוזנטל: עדיין לא מאוחר לשקול להגדיר בחוק את המרחב העברי - -

קארין אלהרר: מה זה אומר?

<קרין נהון: למה אתה מתכוון?

דן מרידור: וערבי ורוסי?

מיקי רוזנטל: אני לא יודע.

מיקי רוזנטל: זאת שאלה שגם אני שואל את עצמי לא פעם.

קארין אלהרר: מה זה אומר?

קארין אלהרר: לא הבנתי.

מיקי רוזנטל: המרחב העברי זה כל מה שקורה במרשתת בשפה העברית שהוא מרחב הרבה יותר מצומצם, ועיקר התעמולה העתידית תתקיים בו.

קארין אלהרר: למה?

קארין אלהרר: אין פנייה למגזרים?

ניסן סלומינסקי: אני מציע לא לרדת לפרטים.

ניסן סלומינסקי: מיקי, אל תרד לפרטים.

מיקי רוזנטל: אני רוצה לדבר על מה שנעדר.

מיקי רוזנטל: מה שנעדר מהדוח הזה הוא היכולת לחסום או להיאבק בהשפעות הזרות של מדינות זרות, ארגונים זרים וגופים זרים בבחירות במדינת ישראל.

מיקי רוזנטל: אנחנו יודעים שזה קרה בבחירות בארצות-הברית.

מיקי רוזנטל: יש על כך חקירה.

מיקי רוזנטל: בדוח הזה העולם הזה כאילו לא קיים.

מיקי רוזנטל: אני מבין את הקושי, אבל דילוג על הקושי לא פותר את הבעיה.

מיקי רוזנטל: אתם דיגלתם על זה – אני לא רוצה להגיד, לא באלגנטיות – אתם כולכם אנשים חכמים ונבונים ומנוסים – אבל שם הבעיות העיקריות שלנו.

מיקי רוזנטל: לא אם מוישה יצעק יותר חזק הוא יחרוג.

מיקי רוזנטל: גם בזה יש בעיות, אבל אלה בעיות פעוטות לעומת הדוגמה שאני נותן.

מיקי רוזנטל: לדעתי, התעלמות מהמצב הזה או מהסכנות הללו בשנת 2018 היא קשה.

מיקי רוזנטל: הייתי שמח אם תתייחסו לזה.

ניסן סלומינסקי: תודה.

ניסן סלומינסקי: רויטל, בבקשה.

רויטל סויד: קודם כול אני לא יודעת איך לומר לכם עד כמה זה מעורר השראה לשבת היום עם גברתי ועם חבריי המכובדים בדיון בוועדת חוקה, והוא רגוע ושלו, ועוסק בליבת עשייה וצופה פני עתיד.

רויטל סויד: הרבה זמן לא היה לנו דבר כזה פה.

רויטל סויד: לא רק אצלך, ניסן, אלא בכל שאר הוועדות, כשכולם מתכנסים יחד כדי לראות איך מייצרים מוצר שיהיה לטובת החברה, הציבור והעתיד פה.

רויטל סויד: אני רוצה גם לברך על העבודה הרצינית.

רויטל סויד: נפגשתי עם פרופ' נהון לפני כן ושוחחנו על הצעת החוק הזאת; ואני מצטרפת לדברים שאמר פה מיקי ורוצה לחדד.

רויטל סויד: הצעת החוק הזאת באה לתת מענה עדכני לחוק ארכאי, לשידורים ארכאיים, משהו שלא מתכתב עם המציאות היומיומית שלנו בשום היבט.

רויטל סויד: החוק בא לייצר חוק מודרני שיתייחס לתעמולת בחירות וגם יהיה הגיוני בנסיבות העניין ולא הדברים, תסלחו לי, הפתטיים שראינו שגם ההתמודדות הייתה בלתי אפשרית כמעט.

רויטל סויד: כשאנחנו מדברים על תעמולת בחירות אנחנו יודעים שהחיים שלנו עברו כמעט כולם למרחב הווירטואלי, למרשתת.

רויטל סויד: אם אנחנו צריכים להסתכל ולראות אז אני רוצה לקחת את העקרונות שדיברת עליהם, פרופ' נבות, שזה שוויון הזדמנויות, שקיפות, הוגנות, מניעת שימוש לרעה.

רויטל סויד: אם אנחנו בוחנים איפה עובר קו הגבול בכל הטיפול במרשתת זה הבסיס לכל דילמה לגביו.

רויטל סויד: דיברתם על מימון, תשלום, חבר כנסת, מפרסם – מי עומד מאחורי מה.

רויטל סויד: אבל אני חושבת שאת העקרונות האלה צריך להחיל לא רק על חבר כנסת או על מי שמפרסם שזה המימוש המיידי, המתבקש, המינימלי הכי קל לעדכון, אלא איך אנחנו באים וחושפים או מונעים, ואם חושפים אז מטילים אחריות על מי שבא ומנסה להשפיע השפעה ככלל, בטח אם היא השפעה בלתי הוגנת והשפעה שלא משקפת את המציאות נכונה בתעמולת בחירות.

רויטל סויד: זאת משימת על.

רויטל סויד: אנחנו רוצים את זה כמשימת על כדי שכל העקרונות האלה – שקיפות, הוגנות ושוויון – יהיו גם על המרשתת, אבל בעיקר אנחנו רוצים את זה כדי שלא תהיה השפעה זרה.

רויטל סויד: חלק מהאתגרים שלנו הם לא רק ליצור סביבה של חוק תעמולת בחירות, איך מפלגות צריכות להתנהל, אלא גם איך אנחנו מונעים בתוך הזירה שלנו פה בארץ השפעה בלתי הוגנת חיצונית.

רויטל סויד: זה דבר שבהחלט מחייב אותנו להתגייס אליו; איך מדינות זרות לא יכולות להשפיע, ואיך מעצמות התקשורת – פייסבוק, גוגל, טוויטר – לא עוצמות עיניים ואומרות, אנחנו בסך הכול צינור מעבר לבוטים וכיוצא בזה; להטיל גם עליהן את האחריות, בפרט עכשיו אחרי מה שראינו בארצות-הברית כשכבר יודעים את השימוש לרעה שנעשה בהם.

<אופיר פינס: לא - - -

רויטל סויד: אז קודם כול זה טוב.

רויטל סויד: צריך להכניס אותם לדיונים האלה.

רויטל סויד: הם צריכים לשבת פה סביב השולחן.

רויטל סויד: הם חייבים להיות חלק מאלה שיישאו בתוצאות כי הם יודעים לזהות ראשונים לפני כולם אם יש איזה חדר ב-150 אלף בוטים במדינה זרה שמנסה להשפיע השפעה בלתי הוגנת כאן.

רויטל סויד: זה אחד האתגרים המשמעותיים של החוק במסגרת עקרונות החוק.

רויטל סויד: אני מאחלת לכולנו הצלחה.

ניסן סלומינסקי: תודה.

ניסן סלומינסקי: בני, בבקשה.

ניסן סלומינסקי: קרין, את רואה, יהיה לך תפקיד גדול אחר כך.

זאב בנימין בגין: נדמה לי שלדן ולי יש הניסיון הרב ביותר בשידורי התעמולה הקודמים.

זאב בנימין בגין: שערך עדיין כהלכה.

זאב בנימין בגין: אני גם מקליש וגם מלבין – הכול יחד.

זאב בנימין בגין: אבל אני זקן חברי הכנסת אז יש לזה הסבר כרונולוגי.

זאב בנימין בגין: היו מרכיבים בתעמולה ההיא ואולי עדיין ישנם, שאני לא בטוח שאפילו ידועים לאנשי האקדמיה – העוצמה של המרכיב שאיננו פוליטי; העוצמה של המרכיב של התחרות המקצועית בין מקצועני המפלגה האחת לבין מקצועני המפלגה השנייה, ואז יושבים עד 22:30 ואומרים, הכנסנו להם ועוד אומרים, עלובים, לא יודעים כלום.

זאב בנימין בגין: זה מאוד משפיע.

זאב בנימין בגין: אני הייתי בין אלה שסגרו את הקלטות ב-4:00 לפנות בוקר כשכולם כבר הלכו הביתה.

זאב בנימין בגין: אני מכיר את השיח המקצועי כי רק המקצוענים נשארו.

זאב בנימין בגין: יש לזה השפעה רבה מאוד, ואם אנחנו סוגרים את כל העניין הזה זה מאחורינו, אבל היה מעניין לחקור זאת באוניברסיטה.

זאב בנימין בגין: אני מקדם בברכה את אוסאמה שתפסת את מקומך הטבעי ליד השולחן - -

רויטל סויד: מעולם לא חשבנו לשנייה או הרגשנו שעזבת.

זאב בנימין בגין: זה היה כנראה טבעי גם בשבילך וגם בשבילנו.

ניסן סלומינסקי: זה גם מראה שהדיון יהיה בלי קשר למפלגות או להצבעות.

רויטל סויד: לשם שינוי.

זאב בנימין בגין: אוסאמה פה אז אנחנו מרוצים.

זאב בנימין בגין: ההצעה של אופיר לקדם את הדיון נראית לי הצעה נכונה על פניה.

זאב בנימין בגין: גם ככה אני לא בטוח שנוכל להתמודד עם החוק ועם סעיפיו לקראת הבחירות הקרובות לרשויות המוניציפליות.

זאב בנימין בגין: כמו שאמרת שם הקושי מתעצם.

זאב בנימין בגין: אני יותר פסימי מחברים אחרים לגבי אפשרות ההסדרה באינטרנט.

זאב בנימין בגין: אנחנו נתקלים גם עכשיו כאן בקשיים גם בחקיקה מצומצמת שהממשלה מבקשת, המשטרה מבקשת במקרים של גילוי אלימות מיידי שצריך לחסום אותו.

זאב בנימין בגין: אין לנו פתרון טוב שגם יגן על זכות הביטוי וגם ישכנע את החברות הגדולות באינטרנט.

זאב בנימין בגין: זה קל וחומר – אנחנו אפילו לא שם – לא בסגירת אתרים ולא בסגירת תכנים.

זאב בנימין בגין: אנחנו נשענים במידה רבה על הרצון הטוב של המפעילים הגדולים.

זאב בנימין בגין: יש התקדמות בעניין הזה אבל בבחירות יהיה מאוד קשה, וגם אין לנו כמעט זמן.

זאב בנימין בגין: כל התקופה היא מאוד קצרה.

זאב בנימין בגין: בעניין סקרים.

זאב בנימין בגין: אני לא בטוח – ואני אפילו חושב שפרסום מרווח הטעות של המדגם הוא מובן לחלק קטן מאוד של הציבור.

זאב בנימין בגין: הציבור לוקח את מה שהמפרסם, המפלגה, הסוקר מציין כקו האמצע, נגיד בהסתברות של 50% ופלוס מינוס 2%.

זאב בנימין בגין: לפעמים, בייחוד בבחירות בשנים האחרונות ההבדלים לפחות שבועיים לפני הבחירות נראים מאוד דקים – פה 24, פה 26, וזה משפיע.

זאב בנימין בגין: אם כי – לפחות כך אמרנו בשנים קודמות – אנחנו לא מנחשים את ההשפעה.

זאב בנימין בגין: השפעה של סקר רע למפלגה מייאש חלק מבוחריה הפוטנציאליים, אבל מכניס דלק והתלהבות לבוחרים האחרים.

זאב בנימין בגין: אני מבקש את תשומת הלב לכך שבבחירות האחרונות, אמנם לא בסקר מוקדם, אלא בסקר יציאה מקלפיות ראינו, על-פי הודאתם – ראינו מניפולציה ברורה בנתונים על-ידי סוקרים מאוד ותיקים וחשובים שאמרו, ראינו את התוצאות הגולמיות שלנו, לא האמנו להן, ולכן הכנסנו להן גורם תיקון.

זאב בנימין בגין: זה היה באקזיט פולס בבחירות האחרונות.

זאב בנימין בגין: לכן ההפתעה הגדולה.

זאב בנימין בגין: אני לא יודע אם יש חוק אתיקה של סוקרים.

זאב בנימין בגין: ההשפעה היא רבה מאוד, ואנחנו מתקשים ונתקשה מאוד להתגבר על הטיות מהסוג הזה.

זאב בנימין בגין: זה היה די מדהים.

זאב בנימין בגין: זה לקח מאוד חשוב במחקר האקדמי איך נעשים דברים.

זאב בנימין בגין: כשאני לוקח את הכול יחד אנחנו בסוף נשארים עם חופש הדיבור עם מגבלה מסוימת, אבל מה שניתן להסדיר כדאי להסדיר.

זאב בנימין בגין: ככל שנקדים יהיה טוב יותר.

ניסן סלומינסקי: תודה לך.

ניסן סלומינסקי: אורי מקלב, בבקשה.

אורי מקלב: תודה לך, אדוני היושב-ראש, אני גם מצטרף למברכים על הדוח שהוצאתם תחת ידכם.

אורי מקלב: אני רואה את חברי הוועדה, אנשים מנוסים עם רזומה מפואר ומוכשרים מאוד.

אורי מקלב: אני אומר את זה בעקבות ההערה של חבר הכנסת לשעבר אוסאמה סעדי שדיבר על כך שאין ייצוג למגזר הערבי בחברי הוועדה.

אורי מקלב: גם אני יכולתי ודאי להלין על כך שאין ייצוג בין חברי הוועדה לציבור החרדי, אבל לא בגלל הייצוג אלא מכיוון שיש עוד מגזר גדול שיש לו דרכי תעמולה ופעילות אחרות מכולם.

אורי מקלב: עם זאת אני מצטרף לברכות שלכם כי בסופו של דבר מוציאים משהו שוויוני לכולם ובהרחבה בהתאמה שיש.

אורי מקלב: עדיין מודעות תעמולה קיימים במגזרים שונים, וגם שם יש תחרות בין מפלגות וגם שם צריכה להיות שוויוניות.

אורי מקלב: יש גם קול קורא שכבר לא קיים במגזרים אחרים בהתאמות לאינטרנט ולמדיה הדיגיטלית שקיימת במקומות אחרים.

אורי מקלב: אבל בסופו של דבר יצא דבר מתוקן או מרחיב, אבל היסוד שלו שוויוני.

אורי מקלב: צריך להיכנס גם למסגרת הזאת הגם שזה יכול להיות פוגעני יותר או משמעותי יותר לציבור אחר.

אורי מקלב: אני גם יכול לקוות שההתפתחויות הן מהירות יותר מהדוחות שאנחנו מספיקים להוציא.

אורי מקלב: כיושב-ראש ועדת המדע והטכנולוגיה אני רואה דברים שאנחנו מנסים לייצר אז ההבדל הוא שנת אור.

אורי מקלב: דברים הופכים מהר מאוד ללא רלוונטיים, וכבר היום אנחנו יודעים שהפלת משטרים ובחירות למנהיגים עושים דרך הרשתות החברתיות.

אורי מקלב: חבריי הזכירו גם קודם שאנחנו דנו היום לא מעט בהתערבויות זרות.

אורי מקלב: נכון שאלה לא דרכי תעמולה, אבל הדרכים הן יותר אקוטיות, וזה השיח החזק.

אורי מקלב: אמנם לא הייתי כאן כשדיברתם, כי הייתי בוועדה אחרת, אבל דיברתם על הרשויות המקומיות, וזה הרבה יותר בעייתי מהנושא הדיגיטלי והרשתות החברתיות.

אורי מקלב: שם הבעיה היא הרבה יותר עמוקה כיוון שלראש הרשות, לחברי הרשות, לדפי הפייסבוק ולסמלים של העירייה קשה מאוד בדברים וירטואליים ליצור את ההפרדה.

אורי מקלב: הרבה יותר קשה לקבוע מה מותר ומה אסור.

אורי מקלב: לפי דעתי, לקראת הבחירות הבאות צריך לעשות משהו הגם שחלק מהדברים לא רלוונטיים - -

<אופיר פינס: הרוב רלוונטיים.

אורי מקלב: הרוב כן רלוונטיים?

אורי מקלב: מישהו גם צריך לאמץ את זה.

אורי מקלב: בכל אופן החוק הוא חוק אחר - -

<אופיר פינס: חוק דרכי תעמולה?

<אופיר פינס: יש חוק בחירות שלטון המקומי.

אורי מקלב: אבל יש דברים שצריך לעשות בהם התאמות.

אורי מקלב: יש התאמות שלא וועדת הבחירות עושה את זה, אלא משרד הפנים.

אורי מקלב: לכן צריך ליצור דינמיקה.

אורי מקלב: על אף הדברים האלה אני מודה לכם על הפעולה החשובה והמיוחדת הזאת.

ניסן סלומינסקי: הוועדה מתוך ידיעה ברורה נתנה לנו מקום להתגדר אז היא בכוונה לא נכנסה לנושאים שדיברתם לא אוסאמה ולא אתה כדי שהוועדה תוכל להתגדר ולהוסיף משלה.

אורי מקלב: - - -

<אופיר פינס: הרב יצחק לוי.

אורי מקלב: הוא לא מייצג.

ניסן סלומינסקי: דרכי התעמולה במגזר הזה שונים לגמרי.

ניסן סלומינסקי: מדברי חבריי – שלא יירשם בפרוטוקול כי בפרוטוקול לא רואים שאני אומר את זה בצחוק, אבל הייתי אומר שההחלטה הכי חשובה שלנו היא שלא יתקיימו בחירות לכנסת כל עוד לא נגמור את החוק.

אוסאמה סעדי: חייבים לגמור את זה כמה שיותר מהר - -

ניסן סלומינסקי: בפרוטוקול זה נכתב במילים, אז לא אומרים שחייכו, אז תכתבי שאמרו את זה בצחוק.

רויטל סויד: תכתבי שיש חוסר הסכמה מוחלט למשפט הזה.

ניסן סלומינסקי: לא בטוח.

ניסן סלומינסקי: אורלי, את רוצה לומר משהו?

ניסן סלומינסקי: אחר כך ניתן גם ליועצים המשפטיים, ואם יישאר זמן ניתן גם לאחרים כי אנחנו מסיימים ב-12:30.

קארין אלהרר: תיתן לנו מועד של פתיחת הדיונים?

ניסן סלומינסקי: כן.

ניסן סלומינסקי: את תדעי.

קארין אלהרר: רק שנדע אם זה שבוע הבא.

<אורלי עדס: אני לא אכנס לגופן של ההמלצות אבל אני כן אציין שבתפקידיי השונים בוועדת הבחירות בשלושת העשורים האחרונים ליוויתי אין-ספור צוותי עבודה, כולל עם אופיר ועם דן, כולל ועדות משנה של ועדת החוקה שבסופו של דבר לא הצליחו להגיע לדבר הנפלא הזה.

<אורלי עדס: העובדה שהדוח המפורט הזה שהושקע בו כל כך הרבה מונח כאן היא לא ברורה מאליה.

<אורלי עדס: נעשו אין-ספור ניסיונות, כולל חבר הכנסת רוזנטל שרצה לעשות רפורמה לפני כמה שנים בתחום.

<אורלי עדס: אבל כנראה, באותה העת לא בשלה העת לקבל את השינוי הזה.

<אורלי עדס: הדוח הזה שמונח כאן לא בכדי מונח כאן, כנראה.

<אורלי עדס: כנראה יש בשלות גם לחברי הכנסת היושבים בבית הזה וגם לציבור לקבל שינוי ורפורמה בתחום.

<אורלי עדס: לכן כמו שאמר אופיר, יש לכם הזדמנות נפלאה לייצר כאן משהו נהדר שחיכה עשרות שנים לשינוי.

<אורלי עדס: אז, אנא ממך, ניסן.

ניסן סלומינסקי: תודה.

ניסן סלומינסקי: גור בליי, בבקשה.

ניסן סלומינסקי: ראיתי שרצית לומר משהו.

<קרין נהון: רציתי לענות לחבר הכנסת בגין לכמה דברים.

ניסן סלומינסקי: אם לא נספיק אז מאחר שתשתתפי אתנו בישיבות תהיה לך ההזדמנות אם לא יישאר זמן לזה.

זאב בנימין בגין: אני אגש אלייך אחרי השיעור.

ניסן סלומינסקי: אבל מה אנחנו?

ניסן סלומינסקי: שנפסיד את התשובה?

ניסן סלומינסקי: גור, בבקשה.

<גור בליי: כמובן, זה דוח מאוד רציני ומקיף וברור שנעשתה פה עבודה משמעותית.

<גור בליי: אנחנו נעבוד עם זה וכדרכנו נכין לחברי הוועדה על בסיס הסעיפים נושאים לדיון – הערות וכדומה.

<גור בליי: כבר התחלנו בתהליך, וגם יש אתר אינטרנט ידידותי של הוועדה שבו מועלים כל ניירות העמדה שהוגשו שאנחנו עוברים עליהם ולומדים אותם במטרה להכין את הדברים לחברי הוועדה לקראת הדיונים בוועדה.

<גור בליי: אולי הנושא המרכזי שהוועדה תצטרך להתחבט בו הוא הרגולציה של האינטרנט שהוא הנושא המרכזי.

<גור בליי: כמו שהציע חבר הכנסת בגין, זה נושא שאנחנו עוסקים בו בהקשרים אחרים, והוא לא פשוט בכלל.

<גור בליי: זאת אומרת היה גם חוק שעסק בחסימת אתרים, ועכשיו אנחנו עוסקים בחוק שעוסק בהסרת תכנים והסתה לאלימות.

<גור בליי: אנחנו רואים עד כמה הרגולציה קשה ועד כמה זה עולם שהניסיון להכניס אותו לתוך אותו משטר וכלים מוכרים הוא בכלל לא פשוט.

ניסן סלומינסקי: המתח הזה בין הרצון הזה לבין חופש הביטוי מורגש כאן כל הזמן, וצריך לפלס את הדרך ולמצוא את שביל הזהב.

<גור בליי: נכון.

<גור בליי: עלה פה גם נושא רכישת פרסומות בתשלום.

<גור בליי: זה גם נושא של שינוי משמעותי.

ניסן סלומינסקי: אתה דמיינת בטח את יושב-ראש המפלגה שותה קוקה-קולה, והפרסומת מעורבת.

מיקי רוזנטל: אבל זה נאסר עכשיו.

מיקי רוזנטל: הפרסום הסמוי אסור.

ניסן סלומינסקי: מי הסמוי?

ניסן סלומינסקי: הקוקה קולה או יושב-ראש המפלגה?

מיקי רוזנטל: זה פרסום סמוי לכל דבר ועניין.

<גור בליי: זה אחד הנושאים העקרוניים, וכמובן בדיונים נתייחס אליהם.

<גור בליי: אלעזר ואני מחכים לתחילת העבודה.

ניסן סלומינסקי: גיא, אתה רצית לומר משהו?

ניסן סלומינסקי: תכניס את עצמך למסגרת.

ניסן סלומינסקי: עמי, אתה רצית לומר משהו?

<עמי ברקוביץ: אין לי הרבה מה לומר לגוף הדברים לבד מדברי השבח והברכות לדוח המקיף והיסודי.

<עמי ברקוביץ: היינו שותפים לשיח מסוים במסגרת תגובות לדוח הביניים.

<עמי ברקוביץ: כמובן נשתלב בדיונים כשזה יגיע לוועדה.

ניסן סלומינסקי: גם אני מצטרף.

<דורית בייניש: - - -

ניסן סלומינסקי: את רגילה שאחרים מצטרפים, זה בסדר.

ניסן סלומינסקי: גיא, בבקשה.

<גיא לוריא: אני אצטרף לברכות.

<גיא לוריא: מעבר לעבודה הרצינית שנעשתה פה גם תהליך העבודה ועצם האפשרות להגיש דוח ביניים מאוד מבורך.

<גיא לוריא: זאת שקיפות שהועילה לתוצר הסופי.

<גיא לוריא: אני מסכים עם כל מה שאמרו פה חברי הוועדה.

<גיא לוריא: הנשיאה בייניש הזכירה שבמכון הגשנו הצעה אחרת, ויש לנו באמת גישה אחרת לעניין הזה, אבל זה הפרטים.

<גיא לוריא: על העקרונות אנחנו מסכימים.

<גיא לוריא: מה שהכי חשוב זה לקדם את הרפורמה הזאת כמה שיותר מהר.

<גיא לוריא: אי אפשר להגזים בחשיבות של זה, במיוחד בעקבות הפסיקה שהוזכרה פה בעניין שרלי הבדו.

<גיא לוריא: יש כאן מחסור מאוד חמור מבחינת יושב-ראש ועדת הבחירות במיוחד במתחמים חסרי ההסדרה במרשתת.

<גיא לוריא: אי אפשר להגזים בחשיבות של זה, ואני מקווה שתצליחו לעשות את זה כמה שיותר מהר.

<גיא לוריא: בהצלחה.

ניסן סלומינסקי: תודה.

ניסן סלומינסקי: נגמר הזמן?

<דורית בייניש: אני רוצה לומר מילה אחת.

ניסן סלומינסקי: ודאי.

<דורית בייניש: קודם כול תודה על כל דברי השבח.

ניסן סלומינסקי: זה היה בפניכם אז זה רק מקצת השבח.

<דורית בייניש: אני מעריכה את זה.

<דורית בייניש: אני אומר בזהירות – אנחנו לא יכולים להתיימר למוצר מושלם בחקיקה הזאת.

<דורית בייניש: אחת הבעיות בכל נושא גם במרשתת ובעוד נושאים של חידושים טכנולוגיים החקיקה לא מדביקה את הקצב.

<דורית בייניש: עד שמסיימים לחוקק יש כבר המצאה חדשה שצריך להתמודד איתה.

<דורית בייניש: הנושאים הם מאוד קשים.

<דורית בייניש: למשל, הנושא הקשה מאוד של השפעה חיצונית על בחירות שלדעתי לא שייך למשבצת הזאת הוא כל כך רציני – אני לא מזלזלת בו – אבל ספק אם הוא יכול להיכנס למשבצת הזאת.

<דורית בייניש: הוא בעיה אחרת בטיפול אחר.

<דורית בייניש: אז כמו תמיד הטוב מאוד הוא האויב של הטוב בעניין הזה.

<דורית בייניש: זה מה שיכולנו בתנאים סבירים של מחשבה שלא יכולה להקיף את מכלול הבעיות שתתגלינה.

<דורית בייניש: אם אנחנו רוצים לקדם צריך להבין שזה לא חוק שאפשר יהיה בעתיד לתקנו עם הצורך, אבל הוא בסיס שעונה על הרבה מאוד מהבעיות שאנחנו צריכים להתמודד איתן בעידן של תעמולת בחירות, כשיגיע.

<דורית בייניש: אני מצטרפת לבקשה של חבריי.

<דורית בייניש: אני לא מכירה בדיוק את הפרוצדורות האם הוועדה יכולה להגיש כבר עכשיו כבסיס לדיון ואחר כך לקראת שנייה ושלישית כמה כל העבודה הרצינית תיעשה, משום שיש חשש שאם ייכנסו לפרטים בשלב הראשון זה עלול להימשך הרבה מאוד זמן כי הנושאים מאוד כבדים ומאוד רציניים.

<דורית בייניש: צריך לעשות מאמץ למקסימום קונצנזוס כדי להמשיך, ואחר כך להיכנס לעבודה המתחייבת בנושא הרציני הזה שהוא חלק מצביון חיינו הפוליטיים והחברתיים.

<דורית בייניש: אני אשמח אם תיקחו את זה ברצינות הזאת.

ניסן סלומינסקי: אני רוצה להודות לנשיאה, לדן, לאופיר, לסוזי, לקרין, לדין, לאורלי, לחבריי חברי הכנסת.

ניסן סלומינסקי: שמענו כאן דוח מאלף שמנסה להשלים פער של 59 שנים.

ניסן סלומינסקי: לנו עוד יהיה הרבה מה להוסיף כי אנחנו כבר שנה אחרי כן, ובשנה אחת משתנים דברים.

ניסן סלומינסקי: נשתדל לעשות.

ניסן סלומינסקי: נחשוב גם על הרעיון של קריאה ראשונה ואחר כך דיון.

ניסן סלומינסקי: נראה איך אנחנו מתקדמים.

ניסן סלומינסקי: ממש תודה רבה, ואני אשמח אם תוכלו להשתתף בדיונים שלנו, זה יעזור לנו מאוד.

ניסן סלומינסקי: תודה רבה לחבריי.

ניסן סלומינסקי: הישיבה נעולה.